เบรกปล่อยกู้ลูกค้าโดนหางเลขแดง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — เอสเอ็มอีแบงก์ เบรกปล่อยกู้ช่วยผู้ที่ได้รับผลกระทบจากม็อบแดงชั่วคราว หลังเงินก้อนแรก 5,000 ล้านบาท กำลังจะหมด
นายโสฬส สาครวิศว กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย หรือเอสเอ็มอีแบงก์ เปิดเผยว่า ธนาคารอาจต้องชะลอปล่อยกู้ให้กับผู้ประกอบการที่ได้รับผลกระทบจากเหตุความไม่สงบทางการเมือง เนื่องจากขณะนี้วงเงินสินเชื่อก้อนแรก 5,000 ล้านบาท ได้อนุมัติไปหมดทั้งวงเงินแล้ว และคาดว่าจะทยอยเบิกจ่ายเงินให้กับผู้ประกอบการได้หมดใน 1–2 สัปดาห์นี้ 
สำหรับผู้ประกอบการที่ได้รับผลกระทบและต้องการขอสินเชื่อเพิ่มเติมอาจต้องชะลอการยื่นเอกสารออกไปก่อนเพื่อรอดูความชัดเจนของมติคณะรัฐมนตรี (ครม.) ว่าจะอนุมัติให้ขยายวงเงินรอบที่ 2 อีก 5,000 ล้านบาทหรือไม่ 
นายโสฬส กล่าวอีกว่า ธนาคารยังคงเดินหน้าปล่อยกู้ให้กับผู้ประกอบการท่องเที่ยว ซึ่งเป็นตามมติ ครม.ที่ให้ธนาคารขยายสินเชื่อให้กับผู้ประกอบการท่องเที่ยว 5,000 ล้านบาท โดยให้เร่งอนุมัติวงเงินที่เหลืออีกกว่า 1,7001,800 ล้านบาท จากโครงการแรกให้หมดเสียก่อน ซึ่งที่ผ่านมาได้ทยอยอนุมัติสินเชื่อในโครงการนี้เฉลี่ยสัปดาห์ละ 510 ล้านบาท
“ปัญหาส่วนใหญ่ที่ผู้ประกอบการท่องเที่ยวไม่ผ่านการอนุมัติสินเชื่อจากธนาคาร ได้แก่เรื่องของปัญหาหนี้ที่ไม่ก่อให้เกิดรายได้ที่ติดพันมาจากธนาคารเจ้าหนี้ก่อนหน้านี้ ซึ่งธนาคารมีเงื่อนไขว่า ผู้ประกอบการที่ต้องการขอสินเชื่อกับธนาคารจะต้องกลับไปประนอมหนี้กับเจ้าหนี้เดิมก่อน เพราะหากไม่ปรับโครงสร้างหนี้แล้วเกิดเจ้าหนี้รายเดิมฟ้องร้องบังคับคดี ธนาคารก็ต้องฟ้องร้องตามไปด้วย” นายโสฬส กล่าว 
นอกจากนี้ พบว่ามีผู้ประกอบการที่ยื่นขอสินเชื่อแต่ไม่สามารถหาบุคคลมาค้ำประกันได้ จึงทำให้ธนาคารไม่สามารถอนุมัติสินเชื่อได้ คนที่มาค้ำธนาคารจะดูแค่ว่ามีรายได้พอใช้หนี้แทนลูกหนี้หรือไม่ ถ้าพอก็ค้ำได้ ส่วนโรงแรมขนาดใหญ่ เอสเอ็มอีแบงก์ถูกกำหนดให้ปล่อยสินเชื่อผู้ประกอบการขนาดกลางและขนาดย่อมเท่านั้น